tádu táthā ná kuryāt vimúcyaivá prapā́dya gr̥hṇīyādyáthā vaí devā́nāṃ cáraṇaṃ tadvā ánu manuṣyā̀ṇāṃ tásmānmānuṣe yā́vanná vimuñcáte naìvā̀smai tā́vadudakaṃ háranti nā́pacitiṃ kurvantyánāgato hi sa tā́vadbhávatyátha yadaìvá vimuñcaté 'thāsmā udakaṃ hárantyathā́pacitiṃ kurvanti tárhi hi sa ā́gato bhávati tásmādvimúcyaivá prapā́dya gr̥hṇīyāt